Piramidės ežeras

Piramidės ežeras () – ežeras Jungtinėse Amerikos Valstijose, šiaurės vakarų Nevadoje, į šiaurės rytus nuo Rino. Telkšo tarp Ežero kalnagūbrio rytuose ir Virdžinijos kalnų vakaruose, 1157 m aukštyje virš jūros lygio. Tai didžiausias natūralus Nevados ežeras. Jo ilgis 48 km, plotis 11–14 km.


Iš pietų įteka Trakio upė. Piramidės ežeras susidarė pleistocene, telkšo nenuotakiame duburyje ir yra senovėje buvusio Lahontano ežero liekana.

Ežere veisiasi endeminis ir retas Klarko lašišų porūšis Oncorhynchus clarkii henshawi taip pat endeminė trumpasnukių čiulpikių rūšis Chasmistes cujus. Anaho saloje įsteigtas draustinis, kuriame peri vandens paukščiai – kormoranai, baltieji pelikanai, kirai, didieji pilikieji garniai.


Piramidės ežero pakrantėse nuo seno gyvena indėnai pajučiai. Dabar apyežerės paskelbtos indėnų rezervacija. Pajučiai ežerą vadina Kooyooe Panunadu („žuvų kujujų ežeras“),Ginny Bengston (2002). "Northern Paiute and Western Shoshone Land Use in Northern Nevada: A Class I Ethnographic/Ethnohistoric Overview. SWCA Environmental Consultants. p. 6. vašai – Á’waku dáʔaw („upėtakių ežeras“).Natalie E. Davenport (2019). „Naming, Remembering, and Experiencing We’ lmelt’ iʔ [northern Washoe Cultural Spaces in Wa she shu It Deh [Washoe Land]“]. ScholarWorks, University of Nevada, Reno. p. 194. Piramidės pavadinimą ežerui 1844 m. suteikė keliautojas Džonas Č. Fremontas pagal piramidiškus tufo kūgius ežere.

 Šaltiniai 

Kategorija:JAV ežerai
Kategorija:Nevada